CELEX: 32011D0864
Language: sl
Date: 2011-12-16 00:00:00
Title: 2011/864/SZVP: Sklep Političnega in varnostnega odbora EUPM/1/2011 z dne 16. decembra 2011 o podaljšanju mandata vodje misije Policijske misije Evropske unije v Bosni in Hercegovini (EUPM BiH)

22.12.2011   
            
            
               SL
            
            
               Uradni list Evropske unije
            
            
               L 341/52
            
         SKLEP POLITIČNEGA IN VARNOSTNEGA ODBORA EUPM/1/2011
   z dne 16. decembra 2011
   o podaljšanju mandata vodje misije Policijske misije Evropske unije v Bosni in Hercegovini (EUPM BiH)
   (2011/864/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2011/781/SZVP z dne 1. decembra 2011 o Policijski misiji Evropske unije (EUPM) v Bosni in Hercegovini (BiH) (1) ter zlasti člena 10(1) Sklepa
   ob upoštevanju naslednjega:
   
               (1)
            
            
               Politični in varnostni odbor (PVO) je na podlagi Sklepa 2011/781/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve v zvezi z izvajanjem političnega nadzora in strateškega vodenja EUPM BiH, vključno zlasti odločitev o imenovanju vodje misije.
            
         
               (2)
            
            
               PVO je 24. oktobra 2008 s Sklepom 2008/835/SZVP (2) Stefana FELLERJA imenoval za vodjo misije EUPM. Njegov mandat je bil podaljšan s Sklepom 2009/958/SZVP (3) do 31. decembra 2011 in nato s Sklepom 2010/754/SZVP (4) do 31. decembra 2011.
            
         
               (3)
            
            
               Svet je s Sklepom 2011/781/SZVP med drugim podaljšal trajanje EUPM BiH do 30. junija 2012.
            
         
               (4)
            
            
               Visoki predstavnik Unije za zunanje zadeve in varnostno politiko je 7. decembra 2011 PVO predlagal, da Stefanu FELLERJU do 30. junija 2012 podaljša mandat vodje misije EUPM BiH še za dodatnih šest mesecev –
            
         SPREJEL NASLEDNJI SKLEP:
   Člen 1
   Mandat Stefana FELLERJA kot vodje misije Policijske misije Evropske unije v Bosni in Hercegovini (EUPM BiH) se podaljša od 1. januarja 2012 do 30. junija 2012.
   Člen 2
   Ta sklep začne veljati na dan sprejetja.
   
      V Bruslju, 16. decembra 2011
      
         
            Za Politični in varnostni odbor
         
         
            Predsednik
         
         O. SKOOG
      
   
   
      (1)  UL L 319, 2.12.2011, str. 51.
   
      (2)  UL L 298, 7.11.2008, str. 30.
   
      (3)  UL L 330, 16.12.2009, str. 79.
   
      (4)  UL L 320, 7.12.2010, str. 9.